Foto: Milliy Olimpiya qo‘mitasi Bokuda «Islom birdamlik o‘yinlari»ning 18 may kungi musobaqalari bo‘lib o‘tmoqda. Bugungi bellashuvda O‘zbekiston terma jamoasining 14 nafar vakili sportning 5 turida o‘z imkoniyatlarini sinovdan o‘tkazmoqda. Boks terma jamoasining finalga chiqqan uch vakilidan ikkinchisi ham oltin medalga ega bo‘ldi. -64 kg vazn toifasi vakili Aliyor Noraliyev finalda misrlik Islom Muhammedovni mag‘lubiyatga uchratdi va oltin medal egasi bo‘ldi. Uning ushbu medali O‘zbekiston sport delegatsiyasi uchun Bokudagi o‘n birinchi oltin medal bo‘ldi. Bundan oldinroq -56 kg vazn toifasida O‘zbekiston sharafini himoya qilayotgan Abdulhay Shorahmatov finalda g‘alaba qozongandi.